Police Posted A Notice On Dera Gate In The Issue Of 25th January Programme
Hindi News »Haryana News »Panipat» Police Posted A Notice On Dera Gate In The Issue Of 25th January Programme
पुलिस ने चिपकाया डेरे के बाहर नोटिस, खट्‌टा सिंह को लेकर CBI टीम भी पहुंची
Kuldeep Sharma | Last Modified - Jan 15, 2018, 04:29 PM IST
25 जनवरी को डेरा सच्चा सौदा में गुरमीत राम रहीम सिंह के गुरु बाबा सतनाम सिंह का जन्मोत्सव मनाया जाता है।
सिरसा पुलिस ने डेरा सच्चा सौदा के गेट पर 25 जनवरी को होने वाले प्रोग्राम के मद्देनजर नोटिस चिपकाया है। हालांकि इसमें पुलिस ने गलती भी कर रखी है कि गुरमीत राम रहीम के गुरु सतनाम सिंह की बजाय गुरमीत राम रहीम सिंह का जन्मदिन लिख रखा है।
सिरसा। डेरा सच्चा सौदा सिरसा पर आए दिन शिकंजा कसता ही जा रहा है। एक तरफ पुलिस ने 25 जनवरी को राम रहीम के गुरु सतनाम सिंह का जन्मदिवस नहीं मनाने की नसीहत दी है। दूसरी ओर राम रहीम पर लगे 400 साधुओं को नपुंसक बनाने के आरोप के संबंध में सोमवार को सीबीआई की टीम राम रहीम का ड्राइवर रह चुके खट्टा सिंह को लेकर डेरे में पहुंची। यहां नए-पुराने डेरा परिसर में सीबीआई की टीम ने 4 घंटे तक छानबीन की। दूसरी ओर हिंसा के मामले की जांच कर रही एसआईटी ने डेरे से बरामद 65 हार्ड डिस्क की जांच बड़ी एजेंसी से कराने की तैयारी कर ली है। इस संबंध में डीजीपी को लेटर लिखा जा रहा है। थाना सदर पुलिस ने चिपकाया डेरे के बाहर नोटिस...
- बताते चलें कि 25 जनवरी को डेरा सच्चा सौदा में मौजूदा डेरा चीफ गुरमीत राम रहीम सिंह के गुरु एवं डेरे के दूसरे गद्दीनशीन रहे बाबा सतनाम सिंह का जन्मोत्सव मनाया जाता है। इस मौके पर हर साल बहुत बड़े लेवल का प्रोग्राम होता रहा है, जिसमें लाखों डेरा अनुयायी शामिल होते हैं।
- इस बार चूंकि डेरा प्रमुख गुरमीत राम रहीम सिंह को साध्वियों से यौन शोषण के मामले में सीबीआई कोर्ट सजा सुना चुकी है, ऐसे में डेरे में अनुयायियों का जुटना हिंसक न हो जाए, इसके चलते पुलिस प्रशासन फूंक-फूंककर कदम रख रहा है।
- इसी के चलते सोमवार को डेरे के बाहर थाना सदर सिरसा की तरफ से नोटिस चिपका दिए गए कि 25 जनवरी को डेरे में ऐसा कोई प्रोग्राम नहीं होना चाहिए।
- दूसरी ओर यह बात भी उल्लेखनीय है कि राम रहीम के खिलाफ डेरे के 400 साधुओं को नपुंसक बनाने का मामला भी कोर्ट में विचाराधीन है। इसको लेकर डेरे के पूर्व साधू रहे हंसराज समेत कई लोग गंभीर आरोप लगा चुके हैं।
- सोमवार को सीबीआई की एक टीम दिल्ली से डेरा सच्चा सौदा परिसर पहुंची। इस दौरान राम रहीम का ड्राइवर रह चुके एक पूर्व डेरा अनुयायी खट्टा सिंह को लेकर पहुंची टीम ने 4 घंटे तक नए और पुराने डेरा परिसर में लोगों से पूछताछ की।
- सीबीआई की टीम में इंस्पेक्टर विजय यादव, इंस्पेक्टर अरविंद और इंस्पेक्टर बलबीर समेत कई अधिकारी शामिल थे। दरअसल हंसराज ने हाईकोर्ट में याचिका दायर कर जबरन नपुंसक बनाने के मामले में कार्रवाई की मांग रखी थी। पहले यह जांच हरियाणा पुलिस को सौंपी गई और पुलिस ने कई लोगों के बयान भी दर्ज किए, लेकिन हरियाणा पुलिस की कार्रवाई पर हाईकोर्ट संतुष्ट नहीं हुआ और जांच सीबीआई के हवाले कर दी गई थी।
पुलिस ने की यह गलती, गुरु की जगह लिखा चेले का नाम
- हालांकि पुलिस की तरफ से चस्पा किए गए नोटिस में एक बहुत बड़ी खामी भी है। दरअसल इस नोटिस में 25 जनवरी को गुरमीत राम रहीम सिंह का जन्मदिन होने की बात प्रकाशित है, जबकि इस दिन गुरमीत राम रहीम सिंह की बजाय उसके गुरु सतनाम सिंह का जन्मोत्सव होता है।
- दो साध्वियों के रेप केस में डेरा सच्चा सौदा प्रमुख राम रहीम को CBI की स्पेशल कोर्ट ने 20 साल की सजा सुनाई। यानी डेरा चीफ को कुल 20 साल जेल में गुजारने होंगे।
डेरा सच्चा सौछा सिरसा का गेट। पुलिस ने डेरे के गेट पर नोटिस चिपका यहां प्रोग्राम नहीं करने की नसीहत दी है।
डेरा सच्चा सौदा के दूसरे गुरु बाबा सतनाम सिंह, जिनके जन्मोत्सव पर हर साल डेरे में बड़ा प्रोग्राम होता है और लाखों श्रद्धालु आते हैं।
गुरु सतनाम सिंह के साथ मौजूदा डेरा चीफ गुरमीत राम रहीम सिंह की फाइल फोटो।
राम रहीम का ड्राइवर रहा खट्‌टा सिंह, जिसे लेकर सीबीआई टीम डेरे में पहुंची थी।
डेरे में 4 घंटे छानबीन की सीबीआई टीम ने।
Web Title: Police Posted A Notice On Dera Gate In The Issue Of 25th January Programme